Vištakė vienuolžuvė
Vištakė vienuolžuvė (Abudefduf saxatilis) – vienuolžuvinių (Pomacentridae) šeimos žuvis. Akvariumistai šias žuvis dar vadina neoniniu rifų ešeriu, vyresniuoju seržantu. Kūnas iki 19 cm ilgio, neryškiai spalvotas. Jo apatinė dalis balta, o likusi – gelsva, su penkiais vertikaliais dryžiais. Veisimosi metu patinėlis pakeičia kūno spalvą – tampa ryškiai mėlynas. Tai labai populiarios ir ištvermingos žuvys, gyvenančios atogrąžų regionuose. Agresyvios, todėl akvariumuose nepatartina laikyti keletą šios rūšies individų.